== Nobelprisen ==
[[Fil:Norwegian B737-300 LN-KKN.jpg|right|thumb|[[Norwegian Air Shuttle]] "Sigrid Undset".]]
Tirsdag 13. november 1928 fik Sigrid Undset at vide, at hun havde fået Nobelprisen i litteratur. Kun to kvinder havde fået den før hende: ([[Selma Lagerlöf]] og [[Grazia Deledda]]), og kun [[Rudyard Kipling]] havde været yngre som prisvinder end hun. Svarstad var på besøg og spurgte: "''Er der noget [[sherry]] i huset?''" Prisen var på svimlende 156.000 kroner. Nu fik hun oprettet "Maren Charlottes Undset Svarstads legat" til støtte for dem, der ville have sit tilbagestående barn boende hjemme, og et legat, der gik til katolsk skolegang for børn fra ubemidlede familier.<ref>Sigrun Slapgard: ''Dikterdronningen'' (s. 304-6)</ref> Hun udtalte senere, at hun nu følte sig sikker på at [[Månen]] var ubeboet, for den var det eneste sted, hun ikke havde fået tiggerbreve fra.<ref>Sigrun Slapgard: ''Dikterdronningen'' (s. 317)</ref> Men Nobelprisen havde sikret hendes økonomi. Da Oskar Braaten klagede over, at [[Sovjetunionen]] ikke lod hans honorarer komme til udbetaling, trøstede Undset ham med, at hendes forlag i [[Ungarn]] havde tilbudt at sende hende honoraret i form af en [[hest]].<ref>Sigrun Slapgard: ''Dikterdronningen'' (s. 411)</ref> [[Porcelæn]]sfabrikken i [[Porsgrunn]] havde udformet et vægfad med Undsets [[portræt]]. Hun fik tilsendt en [[prototype]], men udbrød ved synet: "''Nej, jeg nægter at blive serveret i brun sovs!''" Fadene blev derfor aldrig sat i produktion.<ref>Oddvar Rakeng: ''Bjerkebæk'' (s. 93)</ref>
Historie